26. Šćeńčanski ludowy swjedźeń korony dla lětsa wotprajeny
Šćeńca (AK/SN). Za čas koronapandemije dyrbja woblubowane swjedźenje, festiwale a kulturne dny wupadnyć. To płaći tež za znaty Šćeńčanski swjatkowny swjedźeń.
Hižo srjedź apryla su zarjadowarjo swjatk wotprajili. „Smy so hižo zahe z naležnosću zaběrać započeli. Skónčnje nam ničo druhe njezby, hač wotprajić“, wobžaruje předsyda ludowy swjedźeń wuhotowaceho towarstwa Šćeńčanskeje młodźiny a zdobom Łazowski gmejnski radźićel Steffen Münster. Ze stron zarjadow njebě wotwidźeć, zo dowolnosć za swjedźeń njedóstanu. „To a strach masiwnych stratow dla je nas nuzowało, swjedźeń njepřewjesć a towarstwo před wjetšej škodu zachować“, Šćeńčan rozłožuje. Njewěstosće, što koronawirusa dla budźe, njebě tež móžno za swjatk wabić.
szl_Latn slv_Latn szl_Latn